Suzuki GS500

**Suzuki GS500** on Suzuki Motor Corporationi toodetud ja turustatud mootorratas, mis on suunatud algajatele. Suzuki tootis **GS500** ja **GS500E** mudelit alates 1989. aastast ning täisgondilga mudelit **GS500F** alates 2004. aastast.  GS500 toodetakse ja müüakse praegu Lõuna-Ameerikas.  Mootorrattakirjanduses on GS500-t kirjeldatud kui parimat ostu ja suurepärast esimest mootorratast, millel on piisav, kui mitte köitev võimsus kogenumatele sõitjatele (umbes 40 hj tagarattalt mõõdetuna). 

GS500, ilma gondliteta, versiooni müüdi esmakordselt Suurbritannias 1988. aastal (tüübikood GS500EJ)  ja järgmise aasta mudel (kood GS500EK) tuli müügile Euroopas ja Põhja-Ameerikas. See oli varustatud õhkjahutusega paralleelse kahesilindrilise mootoriga, mis oli pärit varasemast GS450-st. Mootorrataste turul kuulus GS500 üle kahekümne aasta Suzuki keskmise kubatuuriga mootorite mudelivaliku soodsamasse otsa. 

Suzuki tootis ka GS500 mudeleid, mida tähistati järelliitega „U”, mille mootorid olid piiratud maksimaalse võimsuse ja kaalu suhtega, et neid saaks kasutada riikides, kus mootorrattalube väljastati piiravalt (GS500 vastab hetkel kehtivatele EL-i ja Ühendkuningriigi A2-taseme juhilubade nõuetele ilma mootorit piiramata)  või riikides, kus on õppija poolt heakskiidetud mootorratta programm (näiteks Austraalia ja Uus-Meremaa )  suurendades selle populaarsust üle maailma. 

## Mudeli ajalugu
GS500 ülesehitus pärineb Suzuki esimestelt neljataktilistelt mootorratastelt. 1976. aastal turule tulnud õhkjahutusega neljasilindriline GS750 ja kahesilindriline GS400 hakkas Suzuki tootma neljataktilisi mootoreid, kuigi oli 20 aastat valmistanud vaid kahetaktilisi. Suzuki GS-seeria laienes peagi suuremateks ja väiksemateks neljasilindrilisteks mootorratasteks, vastavalt GS1000 ja GS550, samal ajal kui kahesilindrilise mootori töömahtu suurendati, et saada ridamootor GS425. Kõik need mudelid säilitasid varaseima GS-mootori paigutuse: topelt ülanukkvõllid, kaks reguleeritavat klapivahe seibi  silindri kohta ja rull-laagriga väntvõll.

### GS500E rida neljasilindriline 1979–1982
GS500E mootorratas ilmus 1979. aastal, kandes endas GS550 mootori vähendatud töömahuga versiooni (väiksemate karburaatoritega). **GS500E neljasilindriline mudel** toodeti turgudele, kus selle väiksem töömaht sobis kindlustus- või registreerimisnõuetega.

### GS500E paralleelne kahe silindriga 1988-2000
Suzuki muutis algset GS-seeria mootori ehitust, et luua järglane GS425-le – selleks oli kahe silindriline GS450, millel oli uus väntmehhanismi lahendus, kus kasutati liuglaagritel pöörlevat üheosalist 180° väntvõlli. Tasakaalustusvõll kontrollis mootori vibratsiooni. GS450 oli 448 kuupsentimeetri (27.3 kuuptolli) töömahuga mootor, mis muutus 1988. aastal 487 kuupsentimeetriks (29.7 kuuptolli), kuna uus GS500E mootor sai 3 mm suurema silindri läbimõõdu. 

Kuigi GS500E kahesilindriline mootor töötati välja olemasoleva konstruktsiooni põhjal, töötas Suzuki 1988. aasta GS500EJ mudeli jaoks välja täiesti uue raami, veermiku ja kere, mis oli suunatud linnasõitjatele, algajatele mootorratturitele ja inimestele, kelle eelarve oli piiratud. Lisaks debüteeris GS500EJ Mikuni 'Slingshot' seeria karburaatoritega, mida kasutati samaaegselt Suzuki GSX-R750 võidusõidureplikal. Kuigi see ei tootnud nii palju hobujõude kui teised mitmeklapilised mootorid, oli kaheklapilisel GS500 mootoril madalatel kiirustel proportsionaalselt suurem pöördemoment. 

1988. aastal Ühendkuningriigis ning 1989. aastal Euroopas ja Põhja-Ameerikas turule toodud GS500EK mudelil oli helehalli raami sisse paigaldatud mustaks värvitud mootor ja valged rattad. Esimestel GS500 tsiklitel olid madalad kaheosalised lenkstangid, mis jätsid mulje *clip-on*-kinnitustest, kuid olid tegelikult kinnitatud kahvlitele. 1990. aastal tõsteti lenkstangid standardkõrgusele. California-spetsiifilisel 1990. aasta mudelil oli väiksem kütusepaagi maht, 15.0 liters (3.3 imp gallonit; 4,0 USA gallonit) 17 liitri asemel, et paagi alla jääks ruumi aurustuskanistrile. 

GS500EN (1992) esivedrustust täiustati, paigaldades kahvlitele vedrude eelkoormuse regulaatorid. Algselt valgeks värvitud veljed muudeti 1996. aastal tumehalliks ja mõnel mudelil ka raam. Mootorit ei värvitud enam mustaks.

1997. aasta GS500EV uutel esipidurisadulatel oli kaks suurt kolbi, mis asendasid varasemad ebaühtlase suurusega kolvid. Alates 1998. aastast (GS500EW) paigaldati Prantsuse mudelitele Mikuni BSR 34 mm karburaatorid kolmeahelalise konstruktsiooniga (tühikäigudüüs, nõeldüüs, peadüüs), et tagada täpne kütuse kogus pööretevahemikus. 

### GS500 2001–2016
2001. aastal sai GS500 uue kere ja 20-liitrise kütusepaagi. Rattaveljed värviti helehalliks. Kõikide turgude mudelitele paigaldati Mikuni BSR 34 mm karburaatorid, mida oli varem kasutatud ainult Prantsuse omadel. Heitkoguste vähendamiseks kasutati sekundaarse õhu sissepritset. Lisaks GS500 E-tähise kaotamisele läksid kõik Suzuki mootorrattad mudeliaasta ühetähelisest koodist (nt „X” 1999) üle tähe-numbrilisele koodile: K1 2001. aasta, K2 2002. aasta, L0 2010. aasta jne. 2002. aastal muutus velgede värv mustaks ja alates 2004. aastast värviti ka raam mustaks.

Pärast 2002. aastat lõpetas Suzuki GS500E tootmise USA turule ja ei andnud 2003. aastaks enam välja GS500 mudelit. 2007. aastal eemaldas Suzuki GS500 oma valikust Ühendkuningriigis ja Hispaanias,  kuid selle müük jätkus mõnes teises riigis. 

Alates 2016. aastast toodab Suzuki Motor Corporation GS500 mudelit oma Ladina-Ameerika tütarettevõttes **Suzuki Motor de Colombia S.A.**, et müüa seda Colombias   ning eksportida Tšiilisse (kus seda turustatakse *[[Retro|retromudelina]]* )  ja Ecuadorisse.  

### GS500F 2004–2013
2004. aastal, pärast aastast pausi, tuli Suzuki välja mudeliga GS500F, et täita GS500 poolt (USA turul) jäetud tühimik. Teistes riikides müüdi kahte mudelit kõrvuti.  See mootorratas oli väga sarnane eelmisele mudelile, kuid sellel oli täielikult kaetud gondlitega ja mootori kasutamist sai piirata riikides, kus mootorrattalube väljastatakse piiravalt. Gondlid pakkusid sportlikumat ja agressiivsemat välimust ning parandas sõidumugavust, pakkudes tuulekaitset ja paremat aerodünaamikat. Töökindluse parandamiseks lisati ka mootoriõli jahuti ning Euroopa mudelitel kasutati heitgaaside kontrollimiseks katalüüsmuundurit ja lisaõhu sissepritset. Suurbritannias eemaldati valikust 2007. aastal Suzuki GS500F ja USA-s pärast 2009. aastat, kuid oli endiselt saadaval Austraalias ja Taanis.

GS500F lisati Cycle World poolt 2015. aasta jaanuaris oma parimate kasutatud mootorrataste nimekirja.

## Võrdlevad ülevaated
Ajakiri Motorcyclist võrdles 1992. aasta märtsis artiklis "Budget Bullets" mootorrattaid: Kawasaki EX500, Yamaha Seca II, Honda Nighthawk CB750 ja Suzuki GS500. Seca II oli esimene, sellele järgnesid CB750 ja GS500.

1992. aasta veebruaris ilmunud artiklis "Bargain Blasters" võrdles Cycle World GS500E mudelit Kawasaki EX500-ga, Seca II-ga ja Suzuki Bandit GSF400 mudelitega. GS500E jäi viimaseks, kuna see oli suhteliselt väikese võimsusega, siiski testijad kiitsid selle juhitavust.  1994. aasta aprillis ilmunud jätkuartiklis "Bargain Blasters" võrdles Cycle World lisaks Suzuki Katana 600 ja GS500E mudelitele ka Kawasaki Ninja 500R (EX500 ümbernimetatud), Yamaha FZR600 ja Seca II, valides Ninja parimaks.

GS500E-l läks paremini 2002. aasta Cycle Worldi kümne keskmise suurusega tänavamootorratta võrdluses, mille hulka kuulusid Royal Enfield Bullet Silver Classic 500 ES, Buell Blast, Suzuki LS650 Savage, Kawasaki KLR650 ja MZ Skorpion Tour ühesilindrilised mootorrattad, samuti Kawasaki Vulcan 500 LTD, Honda VLX, Yamaha V-Star Custom ja Kawasaki Ninja 500R kaksikud. GS500E edestas napilt Ninja 500R-i tipptegijate tiitlil "oma 700 dollari võrra madalama hinnasildi tõttu". 
 

## Viited

## Välislingid
* Suzuki GS500F ametlik veebileht 
* 150 pilti Suzuki GS500-st: mootor, karter, kett, kellad, rehvid, pidurid, elektrijuhtmed jne. Uhiuus mootorratas originaalosadega, ilma modifikatsioonideta. Arhiivitud 2016-10-11